הקוראן המבורך סורה 89 (תרגום דאר אלסלאם)


סורה 89: אֶל-פג'ר (הַשַּׁחַר)

בשם אללה הרחמן הרחום

1 (שבועה) והשחר,

2 ובעשרת הלילות,

3 ובזוג וביחיד,

4 ובלילה החולף,

5 האם אין בזה שבועה מספקת עבור הנבון?

6 האם לא ראית איך נהג ריבונך ב(אנשי) עאד?!

7 ובאנשי אירם, בעלת הבניינים הגבוהים?!

8 אשר לא נוצר כמוה על פני האדמה?

9 ובשבט ת'מוד, אשר חצבו בסלעים שבנחל?

10 ובפרעה בעל היתדות (לעינוי)?!

11 (כל אלו) אשר גדשו פשעים עלי אדמות,

12 והפריזו במעשי שחיתות בהן!

13 לכן, אדונך הנחית עליהם את העונש הצורב!

14 כי אכן, ריבונך אורב!

15 ובאשר לבני האדם, אם ריבונו ינסה אותו בשפע של כבוד וחסד, יאמר: “ריבוני העניק לי כבוד.”

16 אך, אם ריבונו יבחן אותו ויגביל את מחייתו, הוא יאמר: “ריבוני ביזה אותי”.

17 לא ולא! אכן, אינכם נותנים בטוב עין ליתום,

18 ואינכם מעודדים ודואגים להאכיל את הדל,

19 ומצרפים לחלקכם בירושה גם את חלקם של אחרים.

20 ואוהבים את הכסף אהבה אדירה.

21 לא ולא! כאשר העולם ייחרב עד היסוד.

22 וכאשר ריבונך יבוא עם המלאכים, שיעמדו לפניו בשורות.

23 בעת ההיא, תובא גיהינום. ובאותה עת, האדם ייווכח לדעת, אך, מה תועיל לו התוכחה?

24 יאמר: “הוי, לו הכנתי די בשביל חיי ״.

25 בעת ההיא, אף אחד לא יעניש כמו שהוא יעניש

26 ואף אחד לא יוכל לכפות כמוהו!

27 הוי, הנשמה הבטוחה!

28 שובי אל ריבונך המרוצה ממך, מלאת סיפוק,

29 והיכנסי בחברת נאמני (הצדיקים)!

30 והיכנסי לגן העדן שלי.

הקוראן סורה 89
הקוראן המבורך (תרגום דאר אלסלאם)